સરકારો એને તોડતા ખચકાતી હતી, કારણ કે તેમને ડર હતો કે આમ કરવાથી તેમની ધાર્મિક લાગણીઓને ઠેસ પહોંચી શકે છે. માટે તેઓએ પુલના એ છેડે એક દીવાલ બનાવી તે ભાગને જ બંધ કરી દીધો. પરિણામે ક્યારેક રાત્રે આ રસ્તે આવતી ગાડીઓ દીવાલ પર ભટકાતી અને ગમખ્વાર અકસ્માત સર્જાતા હતા. ગત આઠ વર્ષમાં અહીં આવા અકસ્માતોમાં ૭૦થી વધુ લોકોના જીવ ગયા હતા. અખિલેશ યાદવ સરકાર આ પુલ મુદ્દે ચુપ હતી. નવી સરકારમાં આ દીવાલ તોડી પુલ ખોલવાની પ્રક્રિયા શરૂ થઈ કે તરત જ દેવબંધના ઇસ્લામી પંડિતોએ આ મસ્જિદ હટાવવાનો વિરોધ શરૂ કરી દીધો, પરંતુ મુઝફ્ફર નગરના મુસ્લિમોએ અભૂતપૂર્વ વિવેક અને સાહસનો પરિચય આપતાં અહીંના કેટલાક પ્રમુખ લોકો ભેગા થયા અને સામે ચાલી બંને ભવનોને તોડી રસ્તામાંથી હટાવી દીધા. સ્થાનિક પ્રશાસને પણ મદ્રેસા અને મસ્જિદના ખાતામાં ૪૯ લાખ રૂપિયા નાખી દીધા છે, જેથી બન્ને ભવનો અન્ય સ્થળે બાંધી શકાય.